ሳፋሪኮም M-PESA ከዘመን ባንክ ጋር በጋራ ለመስራት የሚያስችል የሱፐር ኤጀንሲ፣ የሪቴይል ኤጀንሲ እና ሞባይል ባንኪንግ አገልግሎት ስምምነት ተፈራረመ።

በዚህ ስምምነት መነሻ ደንበኞቻችን ከM-PESA በማንኛውም የዘመን ባንክ ቅርንጫፍ ገንዘብ ማውጣት፣ ልዩ ልዩ ክፍያዎችን መፈፀም እና የአየር ሰዓት መግዛት ይችላሉ። የዘመን ባንክ ደንበኞችም የሳፋሪኮም ኢትዮጵያ ስልክ መስመራቸውን በመጠቀም የባንኩን አገልግሎቶች በሞባይል አፕሊኬሽን ወይም *844# በመደወል መጠቀም ይችላሉ። ይህንን አገልግሎት ለማግኘት በአቅራቢያቸው ወደሚገኙ የባንኩ ቅርንጫፎች መታወቂያቸውን በመያዝ መሄድ ይኖርባቸዋል።

በስምምነት ማብሰሪያ መርሃግብሩ የሳፋሪኮም ኢትዮጵያ ዲጂታል ፋይናንሻል ሰርቪስ ዋና ኃላፊ ፖል ካቫቩ እና የዘመን ባንክ ዋና ሥራ አስኪያጅ አቶ ደረጀ ዘበነ ስለ ስምምነቱ የተሰማቸውን ደስታ አስቀድመው በጋራ በመስራት የኢትዮጵያን የባንክ ኢንዱስትሪ ለማሳደግ እና በዘመናዊ አገልግሎቶች በይበልጥ የተሳሰረ ማህበረሰብን ለመፍጠር እንደሚተጉ እና ለደንበኞች ቀላል፣ ፈጣን እና አካታች የፋይናንስ አገልግሎት በማቅረብ ሕይወትን የሚያቀልሉ መፍትሄዎች እንደሚያቀርቡ ገልጸዋል። 

ለዝርዝር መረጃ https://safaricom.et/index.php/news-insights/101-safaricom-m-pesa-partners-with-zemen-bank-for-mobile-banking-and-agency-services

Category: Telecom